49. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Γ. 125797 της 1/10 Απρ. 1963 (ΦΕΚ Β΄ 153) Περί τοποθετήσεως διαφημίσεων εντός των αστικών και υπεραστικών λεωφορείων της Χώρας. Κατόπιν της υπ’ αριθ. Γ. 105709/21.1.1963 εγκυκλίου ημών, δι’ ης εξουσιοδοτήθησαν τα Αρχηγεία της Ελληνικής Βασιλικής Χωροφυλακής και της Αστυνομίας Πόλεων όπως, μεριμνήσουν δια την έκδοσιν των απαιτουμένων Αστυνομικών Διατάξεων, προς ρύθμισιν των λεπτομερειών των σχετικών με την διαδικασίαν και τους όρους παροχής εγκρίσεων δια την τοποθέτησιν διαφημίσεων εντός των αστικών και υπεραστικών λεωφορείων της Χώρας, αποσκοπούντες δε εις την ομοιόμορφον εφαρμογήν του μέτρου καθ’ όλην την Επικράτειαν, κρίνομεν εύλογον και την ακύρωσιν των μέχρι τούδε εκδοθεισών επί του αντικειμένου τούτου διαταγών μας επί τω τέλει της ελευθέρας ενεργείας των εντεταλμένων Αστυνομικών Υπηρεσιών, αποφασίζομεν: Κατόπιν των ανωτέρω, ακυρούμεν τας υπ’ αριθ. 225490/27.6.1961, 225857/18.10.1961 και 253623/20.12.1961 αποφάσεις ημών. Η ρύθμισης του θέματος της τοποθετήσεως διαφημίσεων εντός των αστικών και υπεραστικών λεωφορείων της Χώρας, δέον όπως, αντιμετωπισθή από κοινού εκ μέρους των αρμοδίων υπηρεσιών των Σωμάτων Ασφαλείας, λαμβανομένου πάντοτε υπ’ όψει των τυχόν ανειλημμένων μέχρι τούδε υποχρεώσεων των ΚΤΕΛ προς ιδιώτας, αίτινες ανελήφθησαν προ της εκδόσεως της παρούσης. Η παρούσα δημοσιευθήτω δια της Εφημερίδος της Κυβερνήσεως. 